સોમનાથની બેઠક ઉપરથી કૉંગ્રેસના ધારાસભ્ય વિમલ ચુડાસમાના કપડાંને લઈને વિવાદ થયો છે.

જોકે, છેલ્લા એક અઠવાડિયાથી ગુજરાત વિધાનસભામાં આ પરિવર્તનની ચર્ચા ચાલી છે અને તેના કેન્દ્રમાં છે સોમનાથની બેઠક ઉપરથી કૉંગ્રેસના ધારાસભ્ય વિમલ ચુડાસમા છે.

ગૃહના અધ્યક્ષ રાજેન્દ્ર ત્રિવેદીના મતે, ગૃહની ગરિમા જળવાય તેવા કપડાં પહેરીને ધારાસભ્યોએ આવવું જોઈએ.

સામે પક્ષે ચુડાસમાનું કહેવું છે કે તેઓ કૉંગ્રેસ પાર્ટીના હોવાથી તેમને 'ટાર્ગેટ' કરવામાં આવે છે, અને શાસકપક્ષના ધારાસભ્યો કે પ્રધાનોને ટોકવામાં નથી આવતા.

પહેરવેશ મુદ્દે સોમવારની ચર્ચામાં મુખ્ય મંત્રી તથા નાયબમુખ્ય મંત્રીએ પણ ઝંપલાવ્યું હતું.

ટીશર્ટ, ટીકા અને ટિપ્પણી

મળતી માહિતી પ્રમાણે, સોમવારે ગુજરાત વિધાનસભાની કાર્યવાહી ચાલી રહી હતી ત્યારે સોમનાથની બેઠક ઉપરથી કૉંગ્રેસના ધારાસભ્ય વિમલ ચુડાસમા રાઉન્ડનેકનું કાળા રંગનું ટીશર્ટ પહેરીને આવ્યા હતા.

આ ટીશર્ટ ઉપર Free Spirit એવું લખેલું હતું. અંગ્રેજીમાં Spiritનો મતલબ 'શરાબ' તથા 'જુસ્સો' એવો પણ થાય છે.

એ સમયે ગૃહના અધ્યક્ષ રાજેન્દ્રભાઈ ત્રિવેદીએ ગૃહની ગરિમા જળવાય તે રીતના કપડાં પહેરીને આવવા માટે ચુડાસમાને જણાવ્યું હતું અને ટીશર્ટ પહેરીને ગૃહની કાર્યવાહીમાં ન બેસવા માટે જણાવ્યું હતું.

ચુડાસમાએ બીબીસી ગુજરાતીના સહયોગી જયદીપ વસંત સાથે ફોન ઉપર વાત કરતા જણાવ્યું, "મેં અધ્યક્ષશ્રીને જણાવ્યું હતું કે 'બંધારણે શું ખાવું-પહેરવું તેના બંધારણી અધિકાર આપેલાં છે. જો આપને કશું અયોગ્ય લાગતું હોય તો આ વિશેના નિયમ બનાવો.' શાસક પક્ષના મંત્રીઓ પણ ટીશર્ટ પહેરીને આવે છે તથા આજે પણ ધારાસભ્ય મધુ શ્રીવાસ્તવ પહેરીને આવ્યા છે."

"આપ એમને કશું કહેતા નથી. મને લાગે છે હું કૉંગ્રેસનો છું એટલે મને ટાર્ગેટ કરવામાં આવી રહ્યો છે. આ મારું અને કોળી સમાજનું અપમાન છે."

ચુડાસમાના કહેવા પ્રમાણે, તેઓ ત્રણ વર્ષ કરતાં વધુ સમયથી ધારાસભ્ય છે અને અગાઉ પણ આવી રીતે ટીશર્ટ-જીન્સ પહેરીને ગૃહમાં આવ્યા છે, પરંતુ ત્યારે તેમને કશું કહેવામાં નહોતું આવ્યું.

કૉંગ્રેસ પાર્ટીના ધારાસભ્યોએ ચુડાસમાના સૂરમાં સૂર પુરાવ્યો હતો, જેના કારણે ગૃહમાં શાસક તથા વિપક્ષના સભ્યો વચ્ચે શાબ્દિક ચકમક ઝરી હતી અને હોબાળો થયો હતો.

ન્યૂઝ 18 ગુજરાતીના રિપોર્ટ પ્રમાણે, આ તકે ગુજરાતના રાજ્યકક્ષાના ગૃહ મંત્રી પ્રદીપસિંહ જાડેજાએ જો ધારાસભ્ય બહાર ન નીકળે તો તેમને ત્રણ દિવસ માટે સસ્પેન્ડ કરવાનો પ્રસ્તાવ મૂક્યો... \n\nમને ઉપરના લેખ માટે સારું શીર્ષક આપો.
ગુજરાત વિધાનસભામાં ધારાસભ્ય વિમલ ચુડાસમાના કપડાં અંગે હોબાળો કેમ થયો?